La oktobran kajeron de La Ondo malfermas en la tria paĝo artikolo de Peter Baláž pri la deka sinsekva esperantista partopreno en la ĉiujara Eŭropa Esperanto-Unio en la Ekonomia Forumo, kiu la 8-10an de septembro okazis en la pola urbo Krynica-Zdrój. Sur kelkaj sekvaj paĝoj en la sekcio Eventoj sekvas raportoj pri vivo esperantista, interalie, pri la kongreso de SAT en Slovakio, pri la landaj kongresoj en Irano kaj Rumanio kaj aliaj kongresoj kaj renkontiĝoj.
#000001
En la sekcio Tribuno oni povas legi pri la nova projekto de la grupo E@I Lernu la Ĉeĥan kaj pri la rilatoj inter Esperanto kaj kvakerismo. Enestas en la Tribuno tekstoj de du niaj kolumnistoj: Dafydd ab Iago en Vide el Bruselo rakontas pri la problemoj rilataj kun la klimata ŝanĝiĝo, kaj en la rubriko Vortoj de Komitatano Z temas pri la klopodado de TEJO sendependiĝi de UEA.
#000002
Sur la kovrilo de la oktobra Ondo oni vidas interesan stratskulptaĵon el Vladikavkaz, kaj pri ĉi tiu urbo, la iama ĉefurbo de Kaŭkazio, interese rakontas Vjaĉeslav Ivano kadre de nia nova rubriko Urboj de Ruslando, en kiu ĉi-jare jam estis prezentitaj Smolensko, Tobolsko kaj Rostovo-la Granda.
#000003
Ĉi-jare en la kleriga rubriko Nia trezoro de La Ondo de Esperanto Aleksander Korĵenkov prezentas dek elstarajn gvidantojn de la Esperanto-movado. En la oktobra Ondo estas presita artikolo pri la legenda Andreo Ĉe.
En la oktobra rubriko Lingvo aperis lingvaj respondoj de Alexander Shlafer, direktoro de la sekcio Lingva Konsultejo de la Akademio de Esperanto, kaj novaj demandoj pri la Zamenhofa Proverbaro de Jean-Luc Tortel (kaj respondoj de legantoj al pli fruaj demandoj).
#000004
En ARKONES komenciĝis la abonado por 2016, kaj trideko da ĉeestantoj pagis surloke siajn abonkotizojn. La Ondo de Esperanto estas abonebla en la tradicia (papera) formo kontraŭ 42 eŭroj por la tuta jaro kaj kontraŭ 21 eŭroj por jarduono. Ni proponas rabatojn por ekssovetiaj, orienteŭropaj, afrikaj, sudamerikaj kaj aziaj landoj. La elektronika jarabono por la tuta jaro kostas nur 15 eŭrojn.
#000008
Demonstraj versioj de “La Ondo”
Musklaku la kovrilon por legi pliajn informojn.
#000011